Je, azimio la mwaka mpya lina matokeo?
Ili kujibu swali hilo, acheni tuchunguze takwimu fulani kutoka kwa uchunguzi wa umma kuhusu azimio la mwaka mpya. Mnamo mwaka wa 2022 takriban asilimia 46 ya watu wote waliofanya azimio walitimiza malengo yao mwishoni mwa mwaka, asilimia 11 waliweka azimio lao kwa angalau miezi 6, asilimia 14 waliendelea kwa angalau miezi 3, asilimia 19 waliendelea kwa mwezi mmoja, na asilimia 11 waliacha ndani ya mwezi mmoja. Ili azimio lako liwe lenye matokeo zaidi, usiseme tu kile unachotaka kubadili, bali pia uorodheshe hatua unazochukua ili kulifikia, na wakati unaotaka kulifikia. Hapa pana madokezo machache: Jitayarishe kiakili kwa ajili ya badiliko; Weka miradi inayokuvutia; Weka azimio katika kiwango kinachoweza kushughulikiwa; Fanya azimio liwe hususa, liwezalo kupimwa, na lenye kujali wakati; Kata miradi mikubwa katika vipande vidogo; Andika azimio; Tengeneza mambo ya kujifanyia mwenyewe ili uweze kujiangalia; Kumbuka kwamba sikuzote waweza kurudia mradi huo hata ikiwa utaanguka!